Remo Forrer

Remo Forrer (født 2001 i Hemberg i Sveits) er en sveitsisk sanger. Han slo gjennom musikalsk i 2020, da han vant tredje sesong av The Voice of Switzerland, og han representerte Sveits i Eurovision Song Contest 2023 i Liverpool med låten «Watergun».

Bakgrunn 
Remo Forrer har vokst opp i byen Hemberg i kantonen Sankt Gallen. Han har drevet med musikk fra barndommen av, og han har blant annet spilt fløyte og trekkspill. Senere lærte han å spille piano og synge på gehør. Han tok også læretid som fagbutikkarbeider i en sportsbutikk.

I 2020 fikk han nasjonal oppmerksomhet i Sveits, da han deltok i og vant den tredje sesongen av The Voice of Switzerland med Noah Veraguth som mentor. Han ga ut debutsingelen «Home» 17. april 2020, skrevet av Veraguth.

I juli 2022 dukket han opp på RTL-programmet Zeig uns Deine Stimme!, og i 2023 representerte han Sveits i Eurovision Song Contest i Liverpool. Forrer ble plukket ut til oppdraget gjennom en selekteringsprosess i regi av den sveitsiske kringkasteren SRF. En internasjonal jury på 20 musikkfolk og et panel bestående av 100 tv-seere valgte Forrer til landets representant. Han deltok med låten «Watergun» og ble nummer 20 av 26 finalister.

Referanser

Eksterne lenker 
 
 
 
 

 
 

 
 
 

Personer fra kanton Sankt Gallen
Sveitsiske musikere
Sveitsiske sangere
Deltakere i Eurovision Song Contest 2023